Argleton

Argleton er en «fantomby» som finnes på Google Maps og Google Earth, men som ikke eksisterer i virkeligheten. Den antatte plasseringen av Argleton er like ved A59 i Aughton i West Lancashire, England, men på stedet finnes intet annet enn tomme åkre.Lefort, Rebecca (31. oktober 2009). «Mystery of Argleton, the 'Google' town that only exists online». Telegraph.co.uk. Besøkt den 6. november 2009.Hickman, Leo (3. november 2009). «Welcome to Argleton, the town that doesn't exist». Guardian.co.uk. Besøkt den 6. november 2009. Data fra Google brukes av andre informasjonstjenester på Internett, som dermed behandler Argleton som en ekte bosetning innenfor postkodeområde L39. Som et resultat av dette dukker Argleton også opp i lister for blant annet eiendom, ledige jobber og været, men selv om både folk, forretninger og tjenester som listes opp er ekte, er de lokalisert andre steder innenfor samme postkodeområde.Ramachandran, Arjun (4. november 2009). «Argleton: the phantom town that Google created». The Sydney Morning Herald. Besøkt den 7. november 2009.

Feilen ble først oppdaget av Mike Nolan, IT-sjef ved det nærliggende Edge Hill University, som skrev om det på sin blogg i september 2008.Nolan, Mike (9. september 2008). «Google Renames Village ». Web Services at Edge Hill University. Besøkt den 6. november 2009. Tidlig i 2009 gjorde Nolans kollega, Roy Bayfield, videre etterforskning, og gikk til området som vises på Google Maps for å se om det var noe spesielt ved stedet. Bayfield kommenterte hendelsen på sin blogg, og skrev at området var tilsynelatende normalt, og senere ble historien plukket opp i de lokale mediene.Jaleel, Gemma (2. april 2009). «Ormskirk man Roy Bayfield visits the Bermuda Triangle of West Lancashire – Argleton in Aughton ». Ormskirk & Skelmersdale Advertiser. Besøkt den 7. november 2009.Bayfield, Roy (22. februar 2009). «Destination: Argleton! Visiting an imaginary place». Walking Home to 50. Besøkt den 7. november 2009. Innen november i 2009 hadde den ikke-eksisterende byen fått internasjonal oppmerksomhet.Jaleel, Gemma (5. november 2009). «Advertiser leads way over mystery Google Map town Argleton ». Ormskirk & Skelmersdale Advertiser. Besøkt den 7. november 2009. Per 23. desember 2009 ga et Google-søk på «Argleton» rundt 249 000 treff.

Referanser

Eksterne lenker
 Argleton på Google Maps

Kategori:Fiktive steder
Kategori:Google